pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบทบูรณะสะพานสมเด็จพระปิ่นเกล้าเพิ่มความมั่นคงแข็งแรงให้ประชาชนเดินทางได้อย่างสะดวกปลอดภัยมากยิ่งขึ้น
วันศุกร์ที่ 11 มีนาคม 2565
กรมทางหลวงชนบทบูรณะสะพานสมเด็จพระปิ่นเกล้าเพิ่มความมั่นคงแข็งแรงให้ประชาชนเดินทางได้อย่างสะดวกปลอดภัยมากยิ่งขึ้น
ตามนโยบายของรัฐมนตรีว่าการกระทรวงคมนาคม คาดแล้วเสร็จเดือนพฤศจิกายน 2565
กรมทางหลวงชนบท (ทช.) กระทรวงคมนาคม ดําเนินโครงการบูรณะสะพานสมเด็จพระปิ่นเกล้าเขตพระนคร และบางกอกน้อย กรุงเทพมหานคร เพื่อเพิ่มประสิทธิภาพการใช้งานของสะพานให้มีความมั่นคงแข็งแรงมากยิ่งขึ้น ประชาชนสามารถเดินทางได้อย่างสะดวกปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า สะพานสมเด็จพระปิ่นเกล้าก่อสร้างแล้วเสร็จและเปิดใช้งานตั้งแต่ปี พ.ศ. 2516 เป็นสะพานคอนกรีตอัดแรงรูปกล่องขนาดใหญ่ชนิดต่อเนื่อง 3 ช่วง มีความยาวช่วงกลางสะพาน รวม 280 เมตร สะพานมีความกว้าง 26.60 เมตร รองรับการจราจรไป - กลับ 6 ช่องจราจร ทั้งนี้ เนื่องจากตัวสะพานสมเด็จพระปิ่นเกล้ามีอายุการใช้งานเกือบ 50 ปี มีปริมาณการจราจรมากกว่า 120,000 คัน/วัน ส่งผลให้อุปกรณ์และชิ้นส่วนโครงสร้างบางส่วนมีการเสื่อมสภาพและชํารุดเสียหาย ประกอบด้วย ชุดอุปกรณ์รอยต่อเพื่อการขยายตัว (Expansion Joint) จุดรองรับสะพาน อุปกรณ์ควบคุมการเคลื่อนตัวในแนวดิ่ง (Planar Hinge Bearing) บริเวณช่วงกลางสะพาน และระบบระบายน้ํา ทช. จึงได้ร่วมกับสํานักงานศูนย์วิจัยและให้คําปรึกษาแห่งมหาวิทยาลัยธรรมศาสตร์ ดําเนินการศึกษาแนวทางบูรณะโครงสร้างสะพานสมเด็จพระปิ่นเกล้า ซึ่งในปี 2565 ทช. จึงได้ดําเนินการบูรณะสะพานสมเด็จพระปิ่นเกล้า และซ่อมบํารุงอุปกรณ์ดังกล่าวให้กลับมาใช้งานได้อย่างเต็มประสิทธิภาพ ป้องกันการเกิดอุบัติเหตุบนสะพาน อีกทั้งเป็นการยืดอายุของตัวสะพานให้สามารถใช้งานได้ยาวนานมากยิ่งขึ้น โดยได้เริ่มเข้าดําเนินการบูรณะสะพานสมเด็จพระปิ่นเกล้า ไปแล้วเมื่อเดือนมกราคม 2565 ที่ผ่านมา คาดว่าจะดําเนินการแล้วเสร็จตามแผนที่วางไว้ภายในเดือนพฤศจิกายน 2565 นี้ อย่างไรก็ตาม ระหว่างการบูรณะสะพานสมเด็จพระปิ่นเกล้าในบางขั้นตอน อาจมีความจําเป็นต้องปิดการจราจรบางช่องทางบนสะพาน โดย ทช. จะแจ้งให้ประชาชนและผู้ที่เกี่ยวข้องรับทราบอีกครั้ง เพื่อหลีกเลี่ยงบริเวณเส้นทางดังกล่าวต่อไป
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม เยี่ยมชมการดำเนินงานและให้คำปรึกษาแก่สถานประกอบการ SMEs ในเขตพื้นที่จังหวัดเชียงใหม่ จังหวัดลำพูน และจ.ลำปาง
วันจันทร์ที่ 15 สิงหาคม 2565
หัวหน้าผู้ตรวจราชการกระทรวงอุตสาหกรรม เยี่ยมชมการดําเนินงานและให้คําปรึกษาแก่สถานประกอบการ SMEs ในเขตพื้นที่จังหวัดเชียงใหม่ จังหวัดลําพูน และจ.ลําปาง
หัวหน้าผู้ตรวจราชการกระทรวงอุตสาหกรรม เยี่ยมชมการดําเนินงานและให้คําปรึกษาแก่สถานประกอบการ SMEs ในเขตพื้นที่จังหวัดเชียงใหม่ จังหวัดลําพูน และจังหวัดลําปาง
เมื่อวันที่ 8-10 สิงหาคม 2565 ที่ผ่านมา นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วย นายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรมพร้อมคณะ ลงพื้นที่เข้าเยี่ยมชมการดําเนินงานภายใต้โครงการพลิกธุรกิจ SMEs ไทยสู่การผลิตสมัยใหม่ 4.0 เขตพื้นที่ 2 ประจําปีงบประมาณ พ.ศ. 2565 จํานวน 3 บริษัท โดยในวันที่ 8 สิงหาคม 2565 มีนายบุญอุ้ม วงศ์บุตร อุตสาหกรรมจังหวัดเชียงใหม่ร่วมคณะ เข้าเยี่ยมชมบริษัท ชาระมิงค์ จํากัด จังหวัดเชียงใหม่ ซึ่งเป็นผู้ผลิตผลิตภัณฑ์ชา กาแฟ และวันที่ 9 สิงหาคม 2565 มีนางจันทนา ไวยาวัจมัย อุตสาหกรรมจังหวัดลําพูน ร่วมคณะเข้าเยี่ยมชมบริษัท กนกฟรุต จํากัด ผู้ผลิตลําไยอบแห้ง และ ในวันที่ 10 สิงหาคม 2565 มีนายสุภชัย ไวยาวัจมัย อุตสาหกรรมจังหวัดลําปาง ร่วมคณะเข้าเยี่ยมชมบริษัท แอดวานซ์ แมททีเรียล ซัพพลาย จํากัด ซึ่งเป็นผู้ผลิตเซรามิก เม็ดปลูกดินเผา
โดยหัวหน้าผู้ตรวจราชการได้ให้คําปรึกษาแนะนําเชิงลึกในการปรับปรุงกระบวนการผลิตผ่านการประยุกต์ใช้หุ่นยนต์และระบบอัตโนมัติแก่สถานประกอบการ SMEs ที่ผ่านการคัดเลือกทั้ง 3 บริษัทในเขตพื้นที่จังหวัดเชียงใหม่ จังหวัดลําพูน และจังหวัดลําปาง
รัฐบาลไทย-ข่าวทำเนียบรัฐบาล-เฝ้าระวัง 11 จังหวัด และ กทม. ระดับน้ำเพิ่มสูงขึ้น ช่วงวันที่ 20 – 30 ต.ค. 64
วันอังคารที่ 19 ตุลาคม 2564
เฝ้าระวัง 11 จังหวัด และ กทม. ระดับน้ําเพิ่มสูงขึ้น ช่วงวันที่ 20 – 30 ต.ค. 64
....
กรมป้องกันและบรรเทาสาธารณภัย (ปภ.) ประสาน 11 จังหวัด ได้แก่ นครสวรรค์ อุทัยธานี ชัยนาท สิงห์บุรี อ่างทอง อยุธยา ปทุมธานี นนทบุรี สุพรรณบุรี นครปฐม และสมุทรสาคร รวมถึง กทม. เฝ้าระวังระดับน้ําแม่น้ําเจ้าพระยาและแม่น้ําท่าจีนเพิ่มสูงขึ้นจากปริมาณฝนและน้ําหลาก ในช่วงวันที่ 20 – 30 ต.ค. 64
.
พร้อมจัดเจ้าหน้าที่ติดตามสถานการณ์อย่างใกล้ชิด เร่งตรวจสอบแนวคันกั้นน้ํา เตรียมวัสดุอุปกรณ์เครื่องจักรกลด้านสาธารณภัย และการปฏิบัติการช่วยเหลือประชาชนตลอด 24 ชม.
.
จึงขอแจ้งเตือนประชาชนที่อาศัยอยู่ริมสองฝั่งแม่น้ําและจุดเสี่ยงลุ่มต่ําริมแม่น้ํา ให้เฝ้าระวังระดับน้ํา เตรียมพร้อมขนย้ายสิ่งของขึ้นที่สูง และระวังอันตรายจากการสัญจรทางน้ํา โดยสามารถแจ้งเหตุ - ขอความช่วยเหลือได้ที่ LINE @1784DDP/ แอปฯ “พ้นภัย”/ สายด่วนนิรภัย 1784
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อลงกรณ์” เกรงวงการข้าวสับสนนโยบายกระทรวงเกษตรฯ
วันพฤหัสบดีที่ 16 มิถุนายน 2565
“อลงกรณ์” เกรงวงการข้าวสับสนนโยบายกระทรวงเกษตรฯ
“อลงกรณ์” เกรงวงการข้าวสับสนนโยบายกระทรวงเกษตรฯ ยืนยันไม่เคยสั่งการให้กรมการข้าวปลูกข้าวบัสมาตีเพื่อส่งออกไปซาอุดีอาระเบีย 30 ล้านตัน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ แถลงวันนี้ (16 มิ.ย) ว่า ตามที่มีสื่อมวลชนฉบับหนึ่งเสนอข่าวทํานองว่า กรมการข้าวจะปลูกข้าวบัสมาตีเพื่อส่งออกไปซาอุดีอาระเบีย 30 ล้านตัน ตามนโยบายของที่ปรึกษารัฐมนตรีเกษตรฯ หลังจากเดินทางไปเยือนซาอุดีอาระเบียนั้น ขอชี้แจงว่า ตนไม่เคยให้สัมภาษณ์เรื่องนี้และไม่เคยบอกกรมข้าวให้ผลิตข้าวบัสมาติเพื่อส่งออกข้าวบัสมาตี 30 ล้านตันไปซาอุดีอาระเบีย เนื่องจากเกรงว่าจะก่อให้เกิดความสับสนและเข้าใจผิดในนโยบายของกระทรวงเกษตรและสหกรณ์ ซึ่งแม้แต่โฆษกรัฐบาลก็ยังอ้างอิงข่าวที่ผิดพลาดดังกล่าวนําไปแถลงข่าวในนามนายกรัฐมนตรีและรัฐบาล
นายอลงกรณ์ กล่าวว่า ตลอด 30 ปีที่ผ่านมา ไทยส่งออกข้าวโดยเฉลี่ยปีละไม่เกิน 10 ล้านตันส่วนใหญ่เป็นข้าวขาว ข้าวนึ่ง และข้าวหอมมะลิ ประเทศไทยไม่เคยผลิตข้าวบัสมาตีเพื่อการส่งออกแม้แต่ตันเดียว จะมีเพียงการทดลองวิจัยในอดีตนานมาแล้ว ดังนั้นจึงเป็นไปไม่ได้ที่จะมีนโยบายปลูกข้าวบัสมาตีเพื่อการส่งออกเพราะสภาพภูมิอากาศและพื้นที่ของประเทศไทยส่วนใหญ่ไม่เหมาะสมกับพันธุ์ข้าวดังกล่าว
นอกจากนี้ซาอุดีอาระเบียก็ไม่มีการนําเข้าข้าวในจํานวนมากมายขนาดนั้นเนื่องจากมีประชากรเพียง 30 กว่าล้านคน จึงมีการนําเข้าข้าวเพียงปีละ 1 ล้านตันเศษเท่านั้น จึงขอชี้แจงเพื่อความเข้าใจที่ถูกต้อง.
รัฐบาลไทย-ข่าวทำเนียบรัฐบาล-​เปิดจองคิว ลงทะเบียนรับเงินเยียวยา แท็กซี่-มอเตอร์ไซค์รับจ้าง อายุเกิน 65 ปี 29 จังหวัด 18 ต.ค.นี้ เงินเข้ารอบแรก 8 พ.ย.
วันอาทิตย์ที่ 17 ตุลาคม 2564
​เปิดจองคิว ลงทะเบียนรับเงินเยียวยา แท็กซี่-มอเตอร์ไซค์รับจ้าง อายุเกิน 65 ปี 29 จังหวัด 18 ต.ค.นี้ เงินเข้ารอบแรก 8 พ.ย.
​เปิดจองคิว ลงทะเบียนรับเงินเยียวยา แท็กซี่-มอเตอร์ไซค์รับจ้าง อายุเกิน 65 ปี 29 จังหวัด 18 ต.ค.นี้ เงินเข้ารอบแรก 8 พ.ย.
วันที่ 17 ต.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า โครงการช่วยเหลือกลุ่มอาชีพผู้ขับรถยนต์รับจ้าง (รถแท็กซี่) และรถจักรยานยนต์สาธารณะ อายุเกิน 65 ปี ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19) ใน 29 จังหวัด ของกรมการขนส่งทางบก กระทรวงคมนาคม จะเปิดให้ลงทะเบียนขอรับสิทธิช่วยเหลือด้วยตนเอง ระหว่างวันที่ 25 ต.ค. – 5 พ.ย. 2564 ณ กรมการขนส่งทางบกสํานักงานขนส่งกรุงเทพมหานครพื้นที่ 1-4 และสํานักงานขนส่งจังหวัดทั่วประเทศ โดยผู้รับสิทธิต้องเตรียมเอกสารได้แก่ บัตรประจําตัวประชาชน ใบอนุญาตขับรถสาธารณะ บัตรประจําตัวผู้ขับรถสาธารณะ
อย่างไรก็ตาม เพื่อป้องกันการแพร่กระจายของโรคโควิด-19 จึงขอให้ผู้ขับรถแท็กซี่และรถจักรยานยนต์สาธารณะที่มีสิทธิได้รับเงินช่วยเหลือ จองคิวออนไลน์ล่วงหน้าเพื่อมาดําเนินการผ่านแอปพลิเคชัน DLT Smart Queue หรือเว็บไซต์ https://gecc.dlt.go.th/ ตั้งแต่วันที่ 18 ต.ค. – 5 พ.ย. 2564
น.ส.ไตรศุลี กล่าวว่า โครงการนี้เป็นการช่วยเหลือกลุ่มอาชีพผู้ขับรถยนต์รับจ้าง (รถแท็กซี่) และรถจักรยานยนต์สาธารณะที่มีอายุเกิน 65 ปี ซึ่งไม่เป็นผู้ประกันตนตามมาตรา 33 มาตรา 39 และมาตรา 40 ใน 29 จังหวัด แบ่งเป็นการช่วยเหลือเป็น 2 กลุ่ม กลุ่มแรกใน 13 จังหวัด ช่วยเหลือ 10,000 บาทต่อราย ประกอบด้วย กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร ฉะเชิงเทรา ชลบุรี พระนครศรีอยุธยา นราธิวาส ปัตตานี ยะลา สงขลา
กลุ่มที่ 2 ใน 16 จังหวัด ช่วยเหลือ 5,000 บาทต่อราย ประกอบด้วย กาญจนบุรี ตาก นครนายก นครราชสีมา ประจวบคีรีขันธ์ ปราจีนบุรี เพชรบุรี เพชรบูรณ์ ระยอง ราชบุรี ลพบุรี สิงห์บุรี สมุทรสงคราม สระบุรี สุพรรณบุรี อ่างทอง
โดยจะจ่ายเงินผ่านบัญชีพร้อมเพย์ 2 รอบ รอบที่ 1 ระหว่างวันที่ 8-12 พ.ย. 2564 สําหรับรถจักรยานยนต์สาธารณะและรถแท็กซี่ส่วนบุคคล และรอบที่ 2 ระหว่างวันที่ 22-26 พ.ย. 2564 สําหรับรถแท็กซี่ที่เช่าขับ
“ส่วนข้อสงสัยว่าเหตุใดโครงการดังกล่าว จึงช่วยเหลือเฉพาะผู้ที่มีอายุ เกิน 65 ปี ชี้แจงว่า เนื่องจากกลุ่มคนอายุเกิน 65 ปี เป็นกลุ่มคนที่ไม่ได้อยู่ในระบบประกันสังคมมาตรา 40 ที่กฎหมายกําหนดให้ต้องมีอายุระหว่าง 15 - 65 ปี โดยก่อนหน้านี้ กระทรวงแรงงาน ได้เชิญชวนผู้ประกอบอาชีพอิสระ รวมถึงกลุ่มอาชีพผู้ขับรถยนต์รับจ้าง (รถแท็กซี่) และรถจักรยานยนต์สาธารณะ ให้สมัครเป็นผู้ประกันตนมาตรา 40 เพื่อรับเงินเยียวตามมาตรการของรัฐเรียบร้อยแล้ว ดังนั้น การช่วยเหลือครั้งนี้ จึงกําหนดกลุ่มเป้าหมายไปที่ผู้ที่มีอายุเกิน 65 ปี ซึ่งยังไม่ได้รับการช่วยเหลือ” น.ส.ไตรศุลี กล่าว
.......................
รัฐบาลไทย-ข่าวทำเนียบรัฐบาล-กระทรวงวัฒนธรรมน้อมนำพระบรมราโชบายและพระราชปณิธานของพระบาทสมเด็จพระวชิรเกล้าเจ้าอยู่หัว ในการทรงงานตามแนวพระราชดำริของสมเด็จพระบรมชนกนาถ เพื่อส่งเสริมเยาวชนและประชาชน
วันพฤหัสบดีที่ 17 มิถุนายน 2564
กระทรวงวัฒนธรรมน้อมนําพระบรมราโชบายและพระราชปณิธานของพระบาทสมเด็จพระวชิรเกล้าเจ้าอยู่หัว ในการทรงงานตามแนวพระราชดําริของสมเด็จพระบรมชนกนาถ เพื่อส่งเสริมเยาวชนและประชาชน
กระทรวงวัฒนธรรมน้อมนําพระบรมราโชบายและพระราชปณิธานของพระบาทสมเด็จพระวชิรเกล้าเจ้าอยู่หัว ในการทรงงานตามแนวพระราชดําริของสมเด็จพระบรมชนกนาถ เพื่อส่งเสริมเยาวชนและประชาชน ให้เกิดความภาคภูมิใจในมรดกทางวัฒนธรรมของชาติและใช้ภาษาไทยอย่างถูกต้อง
กระทรวงวัฒนธรรมน้อมนําพระบรมราโชบายและพระราชปณิธานของพระบาทสมเด็จพระวชิรเกล้าเจ้าอยู่หัว ในการทรงงานตามแนวพระราชดําริของสมเด็จพระบรมชนกนาถ เพื่อส่งเสริมเยาวชนและประชาชน ให้เกิดความภาคภูมิใจในมรดกทางวัฒนธรรมของชาติและใช้ภาษาไทยอย่างถูกต้อง
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า เมื่อเร็วๆ นี้ได้เป็นประธานการประชุมคณะอนุกรรมการวันภาษาไทยแห่งชาติ 29 กรกฎาคม ครั้งที่ 1/2564 ผ่านระบบประชุมทางไกลออนไลน์ โดยที่ประชุมเห็นชอบให้จัดงานวันภาษาไทยแห่งชาติ พุทธศักราช 2564 เพื่อน้อมนําพระบรมราโชบายและพระราชปณิธานของพระบาทสมเด็จพระวชิรเกล้าเจ้าอยู่หัวในการทรงงานเพื่อสืบสาน รักษาและต่อยอด แนวพระราชดําริด้านภาษาไทยของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาดําเนินการ ซึ่งคณะรัฐมนตรี (ครม.) มีมติให้วันที่ 29 กรกฎาคมของทุกปีเป็น“วันภาษาไทยแห่งชาติ”เพื่อสร้างความรู้ความเข้าใจ ความภาคภูมิใจในมรดกทางวัฒนธรรมของชาติด้านภาษาและวรรณกรรม รวมถึงส่งเสริมการใช้ภาษาไทยอย่างถูกต้องทั้งในด้านการฟัง การพูด การอ่าน และการเขียนให้แก่เด็ก เยาวชนและประชาชน
รัฐมนตรีว่าการกระทรวงวัฒนธรรม กล่าวอีกว่า วธ.ได้บูรณาการความร่วมมือกับหน่วยงานภาครัฐ เอกชน สถานศึกษาและเครือข่ายทางวัฒนธรรม จัดกิจกรรมวันภาษาไทยแห่งชาติ พุทธศักราช 2564ทั้งส่วนกลางและส่วนภูมิภาค ประกอบด้วยการคัดเลือกผู้ใช้ภาษาไทยสร้างสรรค์ดีเด่น การคัดเลือกปูชนียบุคคลด้านภาษาไทย ผู้ใช้ภาษาไทยดีเด่น ผู้ใช้ภาษาถิ่นดีเด่น และผู้มีคุณูปการต่อการใช้ภาษาไทย และคัดเลือกเยาวชนผู้ใช้ภาษาไทยดีเด่น ที่มีความสามารถด้านการพูด การอ่าน การเขียน การประกวดเพลงเพชรในเพลง การจัดทําวีดิทัศน์ส่งเสริมการใช้ภาษาไทยของสถานเอกอัครราชทูตประจําประเทศไทย การจัดทําวีดิทัศน์รณรงค์ส่งเสริมการใช้ภาษาไทย การประกวดคําขวัญวันภาษาไทยแห่งชาติการประกวดสื่อสร้างสรรค์วันภาษาไทยแห่งชาติ พุทธศักราช ๒๕๖๔ หัวข้อ “ตระหนัก รักษ์ ภาษาไทย” การเสวนาทางวิชาการด้านภาษาไทย กิจกรรมส่งเสริมการใช้ภาษาไทยอย่างถูกต้องและจัดพิมพ์หนังสือเก่าหายาก “ปทานุกรมและอักษรนิติ (แบบเรียนไทยสมัยรัชกาลที่ 4)”
นายอิทธิพล กล่าวด้วยว่า วธ.เตรียมจัดงานวันภาษาไทยแห่งชาติขึ้นในเดือนกรกฎาคมนี้ ณ หอประชุมใหญ่ศูนย์วัฒนธรรมแห่งประเทศไทยโดยจะมีพิธีมอบโล่เกียรติยศและโล่รางวัลแก่หน่วยงาน และผู้ได้รับรางวัลด้านภาษาไทย ผู้ชนะการประกวดต่างๆ และศิลปินผู้ได้รับรางวัลเพชรในเพลง รวมทั้งมีนิทรรศการวันภาษาไทยแห่งชาติ นิทรรศการแสดงผลงานของผู้ได้รับรางวัลด้านภาษาไทยและเพชรในเพลงและการแสดงของศิลปินเพชรในเพลง การแสดงศิลปวัฒนธรรม โดยมีการถ่ายทอดสด (Live) ผ่านทางเพจเฟสบุ๊กกระทรวงวัฒนธรรม ทั้งนี้ การเตรียมจัดงานในครั้งนี้ได้กําชับให้ทุกฝ่ายที่เกี่ยวข้องยึดมาตรการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) อย่างเคร่งครัดเพื่อป้องกันการแพร่ระบาดของโรคโควิด-19
รัฐบาลไทย-ข่าวทำเนียบรัฐบาล-วธ.ร่วมกับจุฬาลงกรณ์ฯ เปิดเวทีเสวนา “ภาษาไทยในโลกกว้าง : การเรียนการสอนและการวิจัยภาษาไทย ในบริบทนานาชาติ” ผ่านระบบ Zoom
วันอังคารที่ 3 สิงหาคม 2564
วธ.ร่วมกับจุฬาลงกรณ์ฯ เปิดเวทีเสวนา “ภาษาไทยในโลกกว้าง : การเรียนการสอนและการวิจัยภาษาไทย ในบริบทนานาชาติ” ผ่านระบบ Zoom
วธ.ร่วมกับจุฬาลงกรณ์ฯ เปิดเวทีเสวนา “ภาษาไทยในโลกกว้าง : การเรียนการสอนและการวิจัยภาษาไทย ในบริบทนานาชาติ” ผ่านระบบ Zoom เปิดมิติใหม่ให้ผู้เรียน ผู้วิจัยต่างชาติ ศึกษาภาษา และวัฒนธรรมไทยที่งดงาม ได้รับการยอมรับระดับนานาประเทศ
นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการเสวนา “ภาษาไทยในโลกกว้าง : การเรียนการสอนและการวิจัยภาษาไทย ในบริบทนานาชาติ” ผ่านระบบประชุมทางไกลออนไลน์ (Zoom) เมื่อเร็วๆนี้ มี รศ.ดร.สุรเดช โชติอุดมพันธ์ คณบดีคณะอักษรศาสตร์ จุฬาลงกรณ์มหาวิทยาลัย วิทยากรผู้ทรงคุณวุฒิที่เป็นปูชะนียาจารย์ของการเรียนการสอนและการวิจัยเกี่ยวกับภาษาไทย ทั้งในและต่างประเทศ ผู้ที่สนใจเข้าร่วม โดยโครงการดังกล่าว เป็นกิจกรรมที่จัดร่วมกันระหว่างกระทรวงวัฒนธรรม (วธ.) กับคณะอักษรศาสตร์ จุฬาลงกรณ์มหาวิทยาลัย เนื่องในวันภาษาไทยแห่งชาติ พุทธศักราช ๒๕๖๔ เพื่อให้สาธารณชนเห็นคุณค่าของภาษาและวัฒนธรรมไทย ซึ่งสอดคล้องกับนโยบายของ วธ. ที่สนับสนุนให้สถาบันการศึกษาจัดกิจกรรมต่างๆ เพื่อสร้างความตระหนักรู้เกี่ยวกับความสําคัญและคุณค่าของภาษาไทย เนื่องในวันภาษาไทยแห่งชาติเป็นประจําทุกปี
ปลัดวธ. กล่าวว่า โครงการเสวนา “ภาษาไทยในโลกกว้าง : การเรียนการสอน และการวิจัยภาษาไทยในบริบทนานาชาติ” สะท้อนให้เห็นมิติใหม่ของการเรียนการสอนภาษาไทยและการวิจัยเกี่ยวกับภาษาไทยที่ไม่ได้จํากัดเฉพาะผู้เรียนหรือผู้วิจัยที่เป็นคนไทยในประเทศไทย หากแต่เปิดโอกาสให้ผู้เรียนหรือผู้วิจัยต่างชาติที่สนใจศึกษาภาษาและวัฒนธรรมไทยเห็นแนวทางของความเจริญงอกงามของภาษาไทยในนานาประเทศ นับเป็นความภาคภูมิใจที่สะท้อนให้เห็นว่าภาษาไทยมีความงดงาม มีเอกลักษณ์ความเป็นไทย ทั้งในฐานะที่เป็นภาษาประจําชาติ และในฐานะที่เป็นภาษาเพื่อการสื่อสารของคนในชาติ และในอีกหลายๆ ชาติ ขอขอบคุณคณะอักษรศาสตร์ จุฬาลงกรณ์มหาวิทยาลัย วิทยากรผู้ทรงคุณวุฒิที่เป็นปูชนียาจารย์ ของการเรียนการสอนและการวิจัยเกี่ยวกับภาษาไทย และผู้เข้าร่วมการเสวนา ที่ได้ร่วมกันสร้างความตระหนักรู้ในคุณค่าและบทบาทของภาษาไทยในบริบทสังคมร่วมสมัยของการเรียนการสอนภาษาไทยและการวิจัยเกี่ยวกับภาษาไทยได้อย่างถูกต้องตามหลักวิชาการ
ทั้งนี้ ได้มีวิทยากรเข้าร่วมการเสวนา ซึ่งเป็นปูชนียาจารย์ของการเรียนการสอนและการวิจัยเกี่ยวกับภาษาไทยในแต่ละประเทศ อาทิ Professor Robert J. Bickner เป็นศาสตราจารย์ที่มีประสบการณ์การสอนภาษาไทย ณ มหาวิทยาลัย Wisconsin-Madison , Professor Bo Wenze ปัจจุบันสอนภาษาไทย ณ มหาวิทยาลัยปักกิ่ง ประเทศสาธารณรัฐประชาชนจีน ,ศาสตราจารย์มารศรี มิยาโมโต ปัจจุบันสอนภาษาไทย ณ มหาวิทยาลัยโอซากา ประเทศญี่ปุ่น และ Associate Professor Kyung-Eun Park ปัจจุบันสอนภาษาไทย ณ มหาวิทยาลัยฮันกุกภาษาและกิจการต่างประเทศ ประเทศสาธารณรัฐเกาหลี เป็นต้น
รัฐบาลไทย-ข่าวทำเนียบรัฐบาล-ดีอีเอสเตือนอย่าหลงเชื่อเว็บไซต์ปลอม www.thailandpass.org เป็นเว็บไซต์ของรัฐ เพื่อลงทะเบียนแจ้งการเดินทางเข้าประเทศไทย
วันศุกร์ที่ 5 พฤศจิกายน 2564
ดีอีเอสเตือนอย่าหลงเชื่อเว็บไซต์ปลอม www.thailandpass.org เป็นเว็บไซต์ของรัฐ เพื่อลงทะเบียนแจ้งการเดินทางเข้าประเทศไทย
ดีอีเอสเตือนอย่าหลงเชื่อเว็บไซต์ปลอม www.thailandpass.org เป็นเว็บไซต์ของรัฐ เพื่อลงทะเบียนแจ้งการเดินทางเข้าประเทศไทย
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง กล่าวว่า ตามที่ปรากฏ เว็บไซต์ www.thailandpass.org เป็นเว็บไซต์ของรัฐ เพื่อลงทะเบียนแจ้งการเดินทางเข้าประเทศไทย ทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับทางกรมสารนิเทศ กระทรวงการต่างประเทศ พบว่าประเด็นดังกล่าวนั้น เป็นข้อมูลเท็จ
กรณีที่ปรากฏเว็บไซต์ www.thailandpass.org โดยระบุว่าเป็นระบบลงทะเบียนแจ้งการเดินทางเข้าประเทศไทยนั้น ทางกรมสารนิเทศ กระทรวงการต่างประเทศ ได้ตรวจสอบและชี้แจงว่า เว็บไซต์ดังกล่าวเป็นเว็บปลอมที่ไม่ได้มาจากหน่วยงานรัฐแต่อย่างใด โดยเว็บไซต์ Thailand Pass ของจริง ที่ได้มีการเปิดให้ลงทะเบียนเดินทางเข้าประเทศไทยเพื่อทดแทนระบบ COE นั้น คือเว็บไซต์ tp.Consular.go.th ซึ่งเปิดใช้งานตั้งแต่วันที่ 1 พฤศจิกายน 2564 เวลา 09.00 น.เป็นต้นมา
กระทรวงการต่างประเทศได้รับการสนับสนุนจากสํานักงานพัฒนารัฐบาลดิจิทัล (สพร.) อย่างต่อเนื่องและใกล้ชิดเพื่อพัฒนาดูแลความเรียบร้อยของการเปิดใช้งานระบบ โดยในช่วงแรกนี้ได้รับรายงานปัญหาขัดข้องบ้าง ซึ่งหน่วยงานที่เกี่ยวข้องได้เข้าไปดูแลแก้ไขอย่างใกล้ชิดแล้ว รวมทั้งได้รวบรวมปัญหาและข้อห่วงกังวลต่างๆ ของผู้ใช้งาน เพื่อนํามาปรับปรุงระบบต่อไป โดยจะมีการปรับปรุงเว็บไซต์ Thailand Pass ที่รองรับกับการใช้งานกับโทรศัพท์มือถือ
นอกจากนี้ กรมสารนิเทศและกรมการกงสุล กระทรวงการต่างประเทศยังได้ประชาสัมพันธ์ถึงขั้นตอน หลักเกณฑ์ต่างๆ เกี่ยวกับระบบ Thailand Pass ให้กับสาธารณชนทราบมาอย่างต่อเนื่อง รวมทั้งทําอินโฟกราฟิก และรวบรวมคําถามที่พบบ่อย (FAQs) เป็นภาษาไทยและอังกฤษ ซึ่งสามารถติดตามได้ทางเว็บไซต์ รวมทั้งโซเชียลมีเดียช่องทางต่างๆ ของกระทรวงการต่างประเทศ กรมการกงสุลและเครือข่ายสื่อมวลชน อย่างแพร่หลายอีกด้วย ดังรายละเอียดปรากฏตาม https://www.matichon.co.th/foreign/news_3021396
เมื่อวันที่ 29 ตุลาคม 2564 กรมสารนิเทศ กระทรวงการต่างประเทศได้จัดการ แถลงข่าวรอบพิเศษ “Thailand Pass กับการเดินทางเข้าประเทศไทยภายหลังการเปิดประเทศ” (ภาษาไทยและภาษาอังกฤษ) โดยมี ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล (สพร.) และนายจาตุรนต์ ไชยะคํา รองอธิบดีกรมการกงสุล เป็นวิทยากร และดําเนินรายการโดย นายธานี แสงรัตน์ อธิบดีกรมสารนิเทศและโฆษกกระทรวงการต่างประเทศ ดังรายละเอียดปรากฏตาม https://www.facebook.com/ThaiMFA/videos/600211591016052/
ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ และเพื่อให้ประชาชนได้รับข้อมูลข่าวสารจาก กรมสารนิเทศ กระทรวงการต่างประเทศ สามารถติดตามได้ที่ www.mfa.go.th หรือโทร 02 2035000 ทั้งนี้ ประชาชนสามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87 ได้ตลอด 24 ชั่วโมง
******************
รัฐบาลไทย-ข่าวทำเนียบรัฐบาล-“วราวุธ” เร่งผลักดันกฎหมายลูก พ.ร.บ.สงวนและคุ้มครองสัตว์ป่า 2562 ย้ำ อนุรักษ์ - พัฒนา ต้องสมดุล พี่น้องประชาชนต้องไม่เดือดร้อน
วันพุธที่ 25 สิงหาคม 2564
“วราวุธ” เร่งผลักดันกฎหมายลูก พ.ร.บ.สงวนและคุ้มครองสัตว์ป่า 2562 ย้ํา อนุรักษ์ - พัฒนา ต้องสมดุล พี่น้องประชาชนต้องไม่เดือดร้อน
“วราวุธ” เร่งผลักดันกฎหมายลูก พ.ร.บ.สงวนและคุ้มครองสัตว์ป่า 2562 ย้ํา อนุรักษ์ - พัฒนา ต้องสมดุล พี่น้องประชาชนต้องไม่เดือดร้อน
“วราวุธ” เร่งผลักดันกฎหมายลูก พ.ร.บ.สงวนและคุ้มครองสัตว์ป่า 2562 ย้ํา อนุรักษ์ - พัฒนา ต้องสมดุล พี่น้องประชาชนต้องไม่เดือดร้อน
วันนี้ (25 สิงหาคม 2564) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมคณะกรรมการสงวนและคุ้มครองสัตว์ป่า ครั้งที่ 2/2564 โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ร่วมด้วยคณะกรรมการ ผู้ทรงคุณวุฒิ และนายธัญญา เนติธรรมกุล ในฐานะฝ่ายเลขานุการ เข้าร่วมประชุมผ่านระบบการประชุมทางไกล (VDO Conference) กําชับ กรมอุทยานฯ เร่งดําเนินการออกกฎหมายลําดับรอง ประกอบพระราชบัญญัติสงวนและคุ้มครองสัตว์ป่า พ.ศ. 2562 ให้หน่วยงานที่เกี่ยวข้องนําไปใช้ดําเนินการตามข้อกฎหมายต่อไปได้โดยเร็ว เพื่อประโยชน์ของพี่น้องประชาชน พร้อมย้ํา การอนุรักษ์และการพัฒนาต้องสมดุล พี่น้องประชาชนต้องไม่เดือดร้อน
โดยที่ประชุมครั้งนี้ คณะกรรมการฯ ได้มีมติเห็นชอบร่างแผนแม่บทการบริหารจัดการการอนุรักษ์สัตว์ป่า เขตรักษาพันธุ์สัตว์ป่า และเขตห้ามล่าสัตว์ป่า เพื่อใช้ในการจัดทําแผนอนุรักษ์และคุ้มครองพื้นที่เขตรักษาพันธุ์สัตว์ป่าและเขตห้ามล่าสัตว์ป่า รวมถึงเพื่อประโยชน์ในการบริหารจัดการพื้นที่อนุรักษ์สัตว์ป่า ให้สอดคล้องตาม พ.ร.บ. สงวนและคุ้มครองสัตว์ป่า พ.ศ. 2562 ตลอดจนเห็นชอบกฎหมายลําดับรองประกอบ พ.ร.บ. สงวนและคุ้มครองสัตว์ป่า พ.ศ. 2562 ได้แก่ ร่างกฎกระทรวงกําหนดให้สัตว์ป่าบางชนิดเป็นสัตว์ป่าคุ้มครอง โดยมีการกําหนดบัญชีสัตว์ป่าคุ้มครอง จํานวน 1,305 รายการ แยกเป็น 2 บัญชี คือ บัญชี 1 สัตว์ป่าคุ้มครองที่มิใช่สัตว์น้ํา จํานวน 1,216 รายการ และบัญชี 2 สัตว์ป่าคุ้มครองที่เป็นสัตว์น้ํา จํานวน 89 รายการ โดยเป็นปรับปรุงจากบัญชีสัตว์ป่าคุ้มครองตาม พ.ร.บ. สงวนและคุ้มครองสัตว์ป่า พ.ศ. 2535 และเพิ่มรายการในบัญชี 7 รายการ ลดรายการในบัญชี จํานวน 20 รายการ รวมทั้งปรับปรุงชื่อไทย ชื่อวิทยาศาสตร์ ในลําดับชั้นสกุล และลําดับชั้นชนิด ในบัญชี 1 จํานวน 418 รายการ และบัญชี 2 จํานวน 29 รายการ
รวมทั้งเห็นชอบร่างระเบียบกรมอุทยานแห่งชาติ สัตว์ป่า และพันธุ์พืช และร่างระเบียบกรมประมง ที่ว่าด้วยการแจ้งและการรับแจ้ง การออกใบอนุญาตหรือใบรับรอง การกําหนดอายุใบอนุญาตหรือใบรับรอง การต่ออายุใบอนุญาตหรือใบรับรอง การโอนใบอนุญาตหรือใบรับรอง การออกใบแทน ใบอนุญาตหรือใบรับรองสําหรับการครอบครองสัตว์ป่าสงวน ซากสัตว์ป่าสงวน สัตว์ป่าคุ้มครอง ซากสัตว์ป่าคุ้มครอง ผลิตภัณฑ์จากซากสัตว์ป่าคุ้มครอง และการจําหน่าย จ่าย หรือโอนสัตว์ป่าสงวนและสัตว์ป่าคุ้มครอง ตลอดจนเห็นนชอบร่างประกาศกระทรวงทรัพยากรธรรมชาติและสิ่งแวดล้อม เรื่อง การรับฟังความคิดเห็นและการมีส่วนร่วมของผู้มีส่วนได้เสีย ชุมชนที่เกี่ยวข้อง และประชาชนในการกําหนดพื้นที่ การขยาย หรือการเพิกถอนเขตรักษาพันธุ์สัตว์ป่าและเขตห้ามล่าสัตว์ป่า โดยทั้งหมดนี้ ได้มอบให้กรมอุทยานแห่งชาติ สัตว์ป่า และพันธุ์พืช เร่งดําเนินการตามขั้นตอนต่อไป เพื่อทุกหน่วยงานที่เกี่ยวข้องจะได้นําไปเป็นกรอบการดําเนินงานตามแนวทางและนโยบาย พี่น้องประชาชนจะได้รับประโยชน์โดยเร็ว
รัฐบาลไทย-ข่าวทำเนียบรัฐบาล-บริษัท ขนส่ง จำกัด เตรียมความพร้อมเปิดให้บริการเดินรถเส้นทางภาคเหนือ - อีสาน - ใต้ รวม 26 เส้นทาง ในวันที่ 1 กันยายน 2564
วันอังคารที่ 31 สิงหาคม 2564
บริษัท ขนส่ง จํากัด เตรียมความพร้อมเปิดให้บริการเดินรถเส้นทางภาคเหนือ - อีสาน - ใต้ รวม 26 เส้นทาง ในวันที่ 1 กันยายน 2564
บขส. ลุยตรวจเช็คสภาพรถโดยสาร พร้อมทําความสะอาด ฉีดพ่นน้ํายาฆ่าเชื้อภายในสถานีขนส่งฯ และรถโดยสาร สร้างความปลอดภัย ป้องกันการแพร่ระบาดของเชื้อไวรัส COVID-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ตามที่ บขส. ได้แจ้งเปิดให้บริการเดินรถ ในเส้นทางภาคเหนือ จํานวน 8 เส้นทาง เส้นทางภาคตะวันออกเฉียงเหนือและภาคตะวันออก จํานวน 10 เส้นทาง และเส้นทางภาคใต้ จํานวน 8 เส้นทาง ในวันที่1 กันยายน 2564 นั้น นายสรพงศ์ ไพฑูรย์พงษ์ รองปลัดกระทรวงคมนาคม ในฐานะประธานกรรมการ บขส.มีความห่วงใยประชาชนที่มีความจําเป็นในการเดินทางช่วงที่สถานการณ์การแพร่ระบาดของเชื้อไวรัส COVID-19 ยังคงระบาดในหลายพื้นที่ จึงได้กําชับให้ บขส. เตรียมความพร้อมของรถโดยสาร พนักงาน และสถานีขนส่งให้สอดคล้องกับประกาศของคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา (2019) หรือ ศบค. รวมถึงนโยบายของกระทรวงคมนาคม และกรมการขนส่งทางบก (ขบ.)
ทั้งนี้ บขส. ได้ระดมกําลังเจ้าหน้าที่และพนักงานร่วมกันเช็ดทําความสะอาดและฉีดพ่นยาฆ่าเชื้อภายในสถานีขนส่งผู้โดยสารกรุงเทพ (จตุจักร เอกมัย บรมราชชนนี ปิ่นเกล้า) และสถานีเดินรถโดยสารขนาดเล็ก (จตุจักร) บริเวณเก้าอี้พักคอยผู้โดยสาร เคาน์เตอร์จําหน่ายตั๋ว ลิฟต์ ห้องน้ํา ศูนย์อาหาร พื้นที่บริเวณชานชาลา และจุดต่าง ๆ ที่มีการสัมผัสบ่อย รวมทั้งตรวจความพร้อมของรถโดยสารที่จะนํามาวิ่งบริการ อาทิ เครื่องยนต์ ระบบแอร์ ระบบไฟฟ้า และยาง เป็นต้น และให้มีการเช็ดทําความสะอาดฉีดพ่นน้ํายาฆ่าเชื้อบนรถโดยสาร เพื่อสร้างความปลอดภัยและความมั่นใจให้กับผู้ใช้บริการ
นายสัญลักข์ ปัญวัฒนลิขิต กล่าวเพิ่มเติมว่า ในการใช้บริการรถโดยสารสาธารณะ บขส. ขอความร่วมมือผู้ใช้บริการปฏิบัติตามมาตรการสาธารณสุข D-M-H-T-T-A ได้แก่ เว้นระยะระหว่างกัน สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ตรวจวัดอุณหภูมิร่างกาย ตรวจเชื้อ COVID-19 สแกนแอปพลิเคชันไทยชนะหรือหมอชนะ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่ ขบ. กําหนด รวมทั้งผู้โดยสารที่มีความจําเป็นต้องเดินทางสามารถตรวจสอบมาตรการของ แต่ละจังหวัดได้จาก https://www.moicovid.com/นอกจากนี้ผู้ใช้บริการสามารถจองตั๋วล่วงหน้าเดินทางกับ บขส. ได้ผ่าน website บขส.https://tcl99web.transport.co.th/Home ร้าน 7-Eleven เคาน์เตอร์เซอร์วิสทุกสาขา หรือตัวแทนจําหน่ายตั๋วของ บขส. และสามารถชําระค่าโดยสาร บขส. โดยใช้สิทธิ์โครงการคนละครี่งผ่านแอปพลิเคชัน “เป๋าตัง” ได้ โดยสิทธิ์ดังกล่าวไม่สามารถใช้กับการจองตั๋วล่วงหน้า และไม่สามารถยกเลิก คืน หรือเปลี่ยนแปลงตั๋วได้ทุกกรณี สอบถามข้อมูลการเดินทางเพิ่มเติม ได้ที่ช่องจําหน่ายตั๋วรถโดยสารของ บขส. ทั่วประเทศ และ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-ปรับโฉมคลองช่องนนทรีเป็นสวนสาธารณะใจกลางกรุง
วันพฤหัสบดีที่ 4 พฤศจิกายน 2564
ปรับโฉมคลองช่องนนทรีเป็นสวนสาธารณะใจกลางกรุง
วันพฤหัสบดีที่ 4 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าเพิ่มพื้นที่สีเขียวให้เป็นที่พักผ่อนของคน กทม. โดยพัฒนาคลองช่องนนทรีซึ่งเป็นพื้นที่ใจกลางเมืองย่านธุรกิจให้เป็นสวนสาธารณะคลองใจกลางกรุงแห่งแรกของประเทศไทยให้ทุกคนได้ใช้ประโยชน์ร่วมกัน โดยปัจจุบันการก่อสร้างอยู่ในช่วงที่ 2 ระยะจาก ถ.สาทร ถึง ซ.นราธิวาสราชนครินทร์ 7 ประกอบด้วยทางเดินบนคลอง ลานกิจกรรมที่ให้ประชาชนใช้เป็นที่พักผ่อนหย่อนใจ หรือออกกําลังกาย และน้ําตกซึ่งเป็นน้ําในคลองที่บําบัดแล้วแยกส่วนจากน้ําทิ้งที่อยู่ด้านล่างในท่อระบายน้ําใต้คลอง คาดว่าจะเริ่มเปิดให้บริการได้ในวันที่ 25 ธ.ค. 2564 ทั้งนี้ การก่อสร้างทั้งหมดแบ่งออกเป็น 5 ช่วง ระยะทาง 2 ฝั่งคลองรวม 9 กม. คาดว่าจะสร้างแล้วเสร็จในเดือน ส.ค.2565
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​พิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
วันพุธที่ 13 ตุลาคม 2564
​พิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
​ก.อุตฯ จัดพิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
วันนี้ (13 ตุลาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564 ทั้งนี้ในพิธีฯ รัฐมนตรีว่าการกระทรวงอุตสาหกรรม ได้นํากล่าวน้อมรําลึกในพระมหากรุณาธิคุณ พร้อมยืนสงบนิ่ง 89 วินาที เพื่อน้อมรําลึกในพระมหากรุณาธิคุณอันหาที่สุดมิได้ของพระมหากษัตริย์ผู้ทรงเป็นที่รักยิ่งของปวงชนชาวไทย โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี รองปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมพิธี ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกฯ สั่งเร่ง ปราบพนันออนไลน์ ห่วงเด็ก เยาวชนตกเป็นเหยื่อ ขอคนไทยช่วยกันแจ้งเบาะแส
วันอาทิตย์ที่ 6 มีนาคม 2565
นายกฯ สั่งเร่ง ปราบพนันออนไลน์ ห่วงเด็ก เยาวชนตกเป็นเหยื่อ ขอคนไทยช่วยกันแจ้งเบาะแส
นายกฯ สั่งเร่ง ปราบพนันออนไลน์ ห่วงเด็ก เยาวชนตกเป็นเหยื่อ ขอคนไทยช่วยกันแจ้งเบาะแส
เมื่อวันที่ 6 มี.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้รับรายงานการลักลอบเปิดเว็บการพนันออนไลน์จํานวนมาก และยังได้รับเรื่องร้องเรียนเกี่ยวกับปัญหาการพนันออนไลน์จากหลายช่องทาง แม้เจ้าหน้าที่ตํารวจจะเข้มงวดในเรื่องดังกล่าว แต่ก็ยังพบว่ามีเว็บพนันออนไลน์เกิดขึ้นอย่างต่อเนื่อง โดยนายกรัฐมนตรี มีความห่วงใยประชาชน โดยเฉพาะเด็กและเยาวชน ที่อาจตกเป็นเหยื่อของการพนันออนไลน์ จึงกําชับให้สํานักงานตํารวจแห่งชาติ และหน่วยงานที่เกี่ยวข้อง เร่งปราบปรามการพนันออนไลน์ เพื่อป้องกันการสูญเสียทรัพย์สินของประชาชน และมิให้เยาวชนชาวไทย เข้าไปข้องเกี่ยวกับการพนันที่จะส่งผลต่ออนาคตได้
น.ส.ไตรศุลี กล่าวว่า นายกรัฐมนตรี เน้นย้ําให้เจ้าหน้าที่ต้องเอาจริงเอาจังกับการปราบปรามการพนันออนไลน์ โดยพยายามสืบสวน สอบสวนให้ถึงต้นตอของขบวนการ ซึ่งส่วนหนึ่งมีที่ตั้งของเซิร์ฟเวอร์อยู่ในประเทศเพื่อนบ้าน จึงเป็นเรื่องที่จะต้องประสานความร่วมมือ แลกเปลี่ยนข้อมูลกับประเทศเพื่อนบ้าน เพื่อให้การดําเนินงานมีประสิทธิภาพสูงสุด นอกจากนี้ ยังกําชับว่า หากพบข้าราชการ เจ้าหน้าที่ของรัฐ มีส่วนเกี่ยวข้องกับการพนันออนไลน์ ทั้งการสนับสนุนและรับสินบน จะต้องถูกดําเนินการขั้นเด็ดขาด มีบทลงโทษทั้งอาญาและวินัย
น.ส.ไตรศุลี กล่าวว่า ประชาชนมีส่วนสําคัญในการป้องกันและปราบปรามการพนันออนไลน์ รัฐบาล ขอความร่วมมือประชาชน ตลอดจนหน่วยงานปกครองส่วนท้องถิ่น หากพบเบาะแสของการพนันออนไลน์ให้แจ้งเจ้าหน้าที่ตํารวจ จึงขอให้ช่วยกันเป็นหูเป็นตา พบเห็นสิ่งที่ต้องสงสัยว่าเป็นการกระทําความผิด ให้แจ้งเจ้าหน้าที่เพื่อดําเนินการตรวจสอบ และขอให้ประชาชนระมัดระวัง ไม่ควรเข้าไปข้องเกี่ยวกับการพนันทุกชนิด ซึ่งถือเป็นสิ่งผิดกฎหมาย ที่สําคัญจะทําให้สูญเสียทรัพย์สิน จากการตกเป็นเหยื่อของการพนันด้วย
---------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 23 กรกฎาคม 2564​ พบพนักงานติดเชื้อไวรัส COVID-19 จำนวน 14 ราย
วันศุกร์ที่ 23 กรกฎาคม 2564
ประกาศ ขสมก. ประจําวันที่ 23 กรกฎาคม 2564​ พบพนักงานติดเชื้อไวรัส COVID-19 จํานวน 14 ราย
ประกาศ ขสมก. ประจําวันที่ 23 กรกฎาคม 2564​ พบพนักงานติดเชื้อไวรัส COVID-19 จํานวน 14 ราย
1) พนักงานเก็บค่าโดยสารรถปรับอากาศ สาย 129 เพศหญิง อายุ 38 ปี
2) พนักงานเก็บค่าโดยสารรถธรรมดา สาย 60 เพศหญิง อายุ 24 ปี
3) พนักงานขับรถโดยสารธรรมดา สาย 136 เพศหญิง อายุ 42 ปี
4) พนักงานเก็บค่าโดยสารรถปรับอากาศ สาย 76 เพศหญิง อายุ 39 ปี
5) พนักงานขับรถโดยสารธรรมดา สาย 1 เพศชาย อายุ 35 ปี
6) พนักงานเก็บค่าโดยสารรถปรับอากาศ สาย 76 เพศหญิง อายุ 29 ปี
7) พนักงานขับรถโดยสารธรรมดา สาย 95ก เพศชาย อายุ 46 ปี
8) พนักงานเก็บค่าโดยสารรถธรรมดา สาย 71 เพศหญิง อายุ 60 ปี (ปัจจุบันปฏิบัติหน้าที่ตรวจวัดความดันโลหิตพนักงานประจํารถ ณ อู่สวนสยาม เขตการเดินรถที่ 2)
9) พนักงานเก็บค่าโดยสารรถธรรมดา สาย 24 เพศหญิง อายุ 38 ปี
10) พนักงานเก็บค่าโดยสารรถปรับอากาศ สาย 205 เพศหญิง อายุ 22 ปี
11) พนักงานเก็บค่าโดยสารรถธรรมดา สาย 71 เพศหญิง อายุ 57 ปี
12) พนักงานขับรถโดยสารธรรมดา สาย 67 เพศชาย อายุ 55 ปี
13) พนักงานเก็บค่าโดยสารรถปรับอากาศ สาย 22 เพศหญิง อายุ 51 ปี
14) พนักงานขับรถโดยสารธรรมดา สาย 189 เพศชาย อายุ 46 ปี
รัฐบาลไทย-ข่าวทำเนียบรัฐบาล-ครม. เคาะงบ! 338.80 ลบ. หนุน 6 โครงการพัฒนา “กลุ่มจังหวัดอันดามัน” รองรับ นทท. ไทยและต่างชาติที่มีแนวโน้มเพิ่มขึ้น
วันพฤหัสบดีที่ 16 มิถุนายน 2565
ครม. เคาะงบ! 338.80 ลบ. หนุน 6 โครงการพัฒนา “กลุ่มจังหวัดอันดามัน” รองรับ นทท. ไทยและต่างชาติที่มีแนวโน้มเพิ่มขึ้น
.....
ที่ประชุม ครม. (14 มิ.ย. 65) อนุมัติวงเงิน 338.80 ล้านบาท ให้กลุ่มจังหวัดภาคใต้ฝั่งอันดามัน (สตูล ตรัง ภูเก็ต พังงา และกระบี่) จํานวน 6 โครงการ ประกอบด้วย
.
1.โครงการพัฒนา “ระบบบริการสุขภาพและอนามัยสิ่งแวดล้อมเกาะหลีเป๊ะ” จ.สตูล เพื่อปรับปรุงอาคารของโรงพยาบาลเสริมสร้างสุขภาพตําบลบ้านเกาะหลีเป๊ะ พร้อมจัดหาครุภัณฑ์ทางการแพทย์
.
2.โครงการพัฒนา “ศูนย์เรียนรู้อนุรักษ์ฟื้นฟูพะยูนและสัตว์ทะเลหายาก” จ.ตรัง เพื่อปรับปรุงศูนย์เรียนรู้ อนุรักษ์ฟื้นฟูพะยูนและสัตว์ทะเลหายาก ให้มีความทันสมัย โดยใช้เทคโนโลยีสมัยใหม่เข้ามาผสมผสาน รวมทั้งการปรับปรุงศูนย์อนุบาลสัตว์น้ํา
.
3.โครงการ Phuket Health Sandbox จ.ภูเก็ต เพื่อจัดทําแพลตฟอร์มออนไลน์ สําหรับให้บริการด้านสุขภาพ พร้อมจัดตั้ง Digital Health Post สําหรับเป็นจุดตรวจสุขภาพเบื้องต้นและพบหมอทางออนไลน์
.
4.โครงการ “ศูนย์กลางการท่องเที่ยวและนันทนาการชายฝั่งแห่งเมืองพังงา” จ.พังงา เพื่อดําเนินการก่อสร้างอาคารศูนย์กลางการท่องเที่ยวและลานกิจกรรมนันทนาการ ให้เป็นสถานที่รองรับการจัดกิจกรรมต่าง ๆ
.
5.โครงการปรับปรุง “ท่าเทียบเรือโดยสาร - ท่องเที่ยวปากคลองจิหลาด” จ.กระบี่ เพื่อปรับปรุงท่าเทียบเรือและอาคารที่ใช้สําหรับรองรับผู้โดยสารและนักท่องเที่ยว ให้มีสิ่งอํานวยความสะดวกอย่างครบครัน โดยเฉพาะผู้ใช้บริการที่เป็นผู้พิการ
.
6.โครงการพัฒนา “แหล่งสปาวารีบําบัดน้ําพุร้อนคลองท่อมเมืองสปา” จ.กระบี่ เพื่อปรับปรุงและพัฒนาสปาวารีบําบัดน้ําพุร้อนคลองท่อมให้มีภูมิทัศน์ที่สะอาด สวยงาม แต่ยังคงมีสภาพเดิมตามธรรมชาติ
.
ทั้งนี้ วัตถุประสงค์ของทุกโครงการ มุ่งรองรับและดึงดูดนักท่องเที่ยวทั้งชาวไทยและชาวต่างประเทศที่มีแนวโน้มเพิ่มขึ้นในอนาคต ซึ่งสอดคล้องกับการคาดการณ์ของการท่องเที่ยวแห่งประเทศไทยที่ว่า ในช่วง Low season จะมีนักท่องเที่ยวไม่น้อยกว่า 500,000 คน/เดือน และช่วง High season จะมีนักท่องเที่ยวต่างชาติมากกว่า 1,000,000 คน/เดือน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บีโอไอเปิดงานสัมมนา "โหนกระแสการลงทุน CLMVI" ภายในงาน SUBCON Thailand 2022
วันพฤหัสบดีที่ 19 พฤษภาคม 2565
บีโอไอเปิดงานสัมมนา "โหนกระแสการลงทุน CLMVI" ภายในงาน SUBCON Thailand 2022
บีโอไอเปิดงานสัมมนา "โหนกระแสการลงทุน CLMVI" ภายในงาน SUBCON Thailand 2022
วันที่ 18 พฤษภาคม 2565 นางสาวซ่อนกลิ่น พลอยมี รองเลขาธิการคณะกรรมการส่งเสริมการลงุทน (บีโอไอ) กล่าวเปิดงานสัมมนา ในหัวข้อ “โหนกระแสการลงทุนใน CLMVI” โดยวิทยากรจากสภาธุรกิจไทย ภายในงาน SUBCON Thailand 2022 ณ ศูนย์นิทรรศการและการประชุมไบเทค บางนา กรุงเทพฯ โดยมีนักลงทุน และผู้สนใจเข้าฟังจํานวนมาก
รัฐบาลไทย-ข่าวทำเนียบรัฐบาล-๒๙ เมษายน ๒๕๖๕ วันคล้ายวันประสูติ สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกรู สิริวิบูลยราชกุมาร
วันศุกร์ที่ 29 เมษายน 2565
๒๙ เมษายน ๒๕๖๕ วันคล้ายวันประสูติ สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกรู สิริวิบูลยราชกุมาร
#ทรงพระเจริญ
๒๙ เมษายน ๒๕๖๕ วันคล้ายวันประสูติ สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกรู สิริวิบูลยราชกุมาร
รัฐบาลไทย-ข่าวทำเนียบรัฐบาล-กระทรวงคมนาคม สานต่อนโยบายปี 2564 นำไปสู่การขับเคลื่อนการพัฒนาโครงสร้างพื้นฐานด้านคมนาคมสู่การปฏิบัติ ในปี 2565
วันอังคารที่ 19 ตุลาคม 2564
กระทรวงคมนาคม สานต่อนโยบายปี 2564 นําไปสู่การขับเคลื่อนการพัฒนาโครงสร้างพื้นฐานด้านคมนาคมสู่การปฏิบัติ ในปี 2565
...
กระทรวงคมนาคม สานต่อนโยบายปี 2564 นําไปสู่การขับเคลื่อนการพัฒนาโครงสร้างพื้นฐานด้านคมนาคมสู่การปฏิบัติ ในปี 2565
• ยกระดับถนนปลอดภัย เชื่อมโยงทั่วไทย รากฐานสู่เศรษฐกิจยั่งยืน
• ยกระดับบริการพัฒนาการเดินทางเพื่อทุกคน
• พัฒนาระบบรางเสริมประสิทธิภาพการเดินทางและขนส่ง
• ยกระดับการเดินทางทางน้ําเพิ่มขีดความสามารถทางการแบ่งปันของประเทศ
• เพิ่มศักยภาพการบินของไทย สู่ศูนย์กลางการบินของภูมิภาค
รัฐบาลไทย-ข่าวทำเนียบรัฐบาล-ดีอีเอส บูรณาการกำหนดกลยุทธ์ร่วมหน่วยงานที่เกี่ยวข้อง แก้ปัญหาซื้อขายออนไลน์
วันจันทร์ที่ 4 เมษายน 2565
ดีอีเอส บูรณาการกําหนดกลยุทธ์ร่วมหน่วยงานที่เกี่ยวข้อง แก้ปัญหาซื้อขายออนไลน์
ดีอีเอส บูรณาการกําหนดกลยุทธ์ร่วมหน่วยงานที่เกี่ยวข้อง แก้ปัญหาซื้อขายออนไลน์
เมื่อวันที่4เมษายน2565พ.ต.อ.อัครพลบุณโยปัษฎัมภ์ผู้ช่วยปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการป้องกันและจัดการปัญหาและข้อร้องเรียนที่เกี่ยวข้องกับธุรกรรมทางออนไลน์ครั้งที่2/2565ณห้องประชุมMDES2ชั้น9กระทรวงดิจิทัลเพื่อเศรษฐกิจและสังคม ประชุมได้พิจารณาวาระสําคัญอาทิกระบวนการดําเนินการจัดการแก้ไขปัญหาเรื่องเรียนของของศปอส.ตร.ที่มีการรับเรื่องต่อจากศูนย์ช่วยเหลือ และจัดการปัญหาออนไลน์ (1212 ETDA)รวมถึงหารือการวางแผนงานด้านกลยุทธ์แนวทางการดําเนินงานแก้ปัญหาโดยที่ประชุมได้ระดมข้อคิดเห็นต่อกลยุทธ์และแผนงานดังกล่าวซึ่งประเด็นหลักที่หยิบยกมาพิจารณาในการวางกลยุทธ์และแนวทางแก้ปัญหาอาทิ ปัญหาซื้อขายออนไลน์ประเภทซื้อของไม่ได้ของประเภทสินค้าล่าช้ากว่ากําหนดสินค้าไม่ตรงปกได้รับสินค้าชํารุดประเภทผลิตภัณฑ์สุขภาพที่ผิดกฎหมายบนสื่อออนไลน์รวมทั้งกําหนดนโยบายแนวทางมาตรการป้องกันการับจ้างเปิดบัญชีม้าเป็นต้นทั้งนี้เพื่อแก้ปัญหาการทําธุรกรรมผ่านช่องทางออนไลน์เกิดการบูรณาการความร่วมระหว่างหน่วยงานภาครัฐที่เกี่ยวข้องได้อย่างมีประสิทธิภาพเพื่อตอบสนองพฤติกรรมการใช้อินเทอร์ในการทําธุรกรรมของคนไทยในปัจจุบันอีกด้วย
โดยแต่ละหน่วยงานได้ตกลงร่วมกันในการลดขั้นตอนการทํางานและแนวทางในการให้บริการรับแจ้งความทางออนไลน์พร้อมทั้งอํานวยความสะดวกในเรื่องการร้องเรียนการบังคับใช้กฎหมายให้เกิดประสิทธิภาพโดยเฉพาะอย่างยิ่งเรื่องปัญหาออนไลน์รวมถึงพยายามใช้มาตรการและแนวทางที่จะดําเนินการแก่ผู้กระทําความผิดอาทิการรับจ้างเปิดบัญชีม้าปัญหาซื้อขายออนไลน์โดยใช้มาตรการในการตรวจสอบทางภาษีการอายัดยึดทรัพย์และมาตรการฟอกเงินเพื่อที่จะดําเนินการตอบสนองต่อนโยบายของรัฐบาลและนโยบายของกระทรวงดิจิทัลเพื่อเศรษฐกิจและสังคมในการแก้ไขปัญหาต่อพี่น้องประชาชนทั้งนี้ได้มีการนําเสนอรูปแบบการประชาสัมพันธ์ข้อมูลข่าวสารให้ประชาชนรับทราบเพื่อเตือนภัยและไม่ตกเป็นเหยื่อมิจฉาชีพในรูปแบบออนไลน์ต่างๆ
*************
รัฐบาลไทย-ข่าวทำเนียบรัฐบาล-ครม. เห็นชอบแผนปฏิบัติการด้านระบบสุขภาพปฐมภูมิปี 2564-2575 กรอบวงเงิน 67,956 ล้านบาท มุ่งจัดบริการสุขภาพปฐมภูมิที่มีคุณภาพ ทำให้ประชาชนเข้าถึงบริการได้อย่างทั่วถึง เป็นธรรม
วันอังคารที่ 22 กุมภาพันธ์ 2565
ครม. เห็นชอบแผนปฏิบัติการด้านระบบสุขภาพปฐมภูมิปี 2564-2575 กรอบวงเงิน 67,956 ล้านบาท มุ่งจัดบริการสุขภาพปฐมภูมิที่มีคุณภาพ ทําให้ประชาชนเข้าถึงบริการได้อย่างทั่วถึง เป็นธรรม
ครม. เห็นชอบแผนปฏิบัติการด้านระบบสุขภาพปฐมภูมิปี 2564-2575 กรอบวงเงิน 67,956 ล้านบาท มุ่งจัดบริการสุขภาพปฐมภูมิที่มีคุณภาพ ทําให้ประชาชนเข้าถึงบริการได้อย่างทั่วถึง เป็นธรรม การมีสุขภาวะที่ดีอย่างยั่งยืน
วันที่ 22 กุมภาพันธ์ 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) เห็นชอบแผนปฏิบัติการด้านระบบสุขภาพปฐมภูมิปี 2564-2575 กรอบวงเงินงบประมาณ 67,956 ล้านบาท โดยจะตั้งรายการเบิกจ่ายจากงบประมาณรายจ่ายประจําปีของหน่วยงาน ซึ่งแผนปฏิบัติการด้านระบบสุขภาพปฐมภูมินี้จัดทําขึ้นเพื่อเป็นกรอบทิศทาง เป้าหมาย และกลไกการพัฒนาระบบสุขภาพปฐมภูมิให้มีประสิทธิภาพ เน้นการมีส่วนร่วมระหว่างภาครัฐ องค์กรปกครองส่วนท้องถิ่น ภาคประชาชน และภาคเอกชน
ประกอบด้วย 5 ยุทธศาสตร์ได้แก่ ยุทธศาสตร์ที่ 1 เพิ่มศักยภาพบริการสุขภาพปฐมภูมิทุกรูปแบบที่ขับเคลื่อนโดยแพทย์เวชศาสตร์ครอบครัวและคณะผู้ให้บริการสุขภาพปฐมภูมิให้สอดคล้องกับบริบทของพื้นที่ เช่น โครงการพัฒนาโครงสร้าง พื้นฐาน โครงการจัดทําคู่มือเกณฑ์คุณภาพและมาตรฐานการให้บริการสุขภาพปฐมภูมิ ยุทธศาสตร์ที่ 2 พัฒนาและสร้างกลไกเพื่อเพิ่มประสิทธิภาพการบริหารจัดการแพทย์เวชศาสตร์ครอบครัวและคณะผู้ให้บริการสุขภาพปฐมภูมิ เช่น โครงการผลิตแพทย์เวชศาสตร์ครอบครัว โครงการสรรหานักเรียนในพื้นที่เข้าสู่โครงการแพทย์คืนถิ่น โครงการสร้างสภาพแวดล้อมของสถานที่ทํางานให้เอื้อต่อการปฏิบัติงานและเป็น happy work place ยุทธศาสตร์ที่ 3 พัฒนาระบบสารสนเทศ การวิจัย และนวัตกรรมระบบปฐมภูมิ เช่น โครงการพัฒนาระบบสารสนเทศด้านระบบสุขภาพปฐมภูมิยุทธศาสตร์ที่ 4พัฒนากลไกและกระบวนการสร้างหลักธรรมาภิบาลในการอภิบาลระบบปฐมภูมิ เช่น โครงการบูรณาการงานสุขภาพปฐมภูมิเชื่อมโยงการทํางานกับกฎหมายอื่นๆที่เกี่ยวข้อง โครงการบริหารจัดการการเงินการคลังในระบบสุขภาพปฐมภูมิ และยุทธศาสตร์ที่ 5 เสริมสร้างองค์ความรู้และสร้างการมีส่วนร่วมของภาคเครือข่ายและชุมชน เช่น โครงการขับเคลื่อนโดยทีมพัฒนาคุณภาพชีวิตระดับอําเภอ (พชอ.) เน้นจัดสภาพพื้นที่ จัดหาอุปกรณ์ดูแลสุขภาพให้ประชาชน โครงการส่งเสริมและสนับสนุนการบริหารจัดการและการจัดบริการด้านสาธารณสุขขององค์กรปกครองส่วนท้องถิ่น
สําหรับผลที่คาดว่าจะได้รับ คือ มีระบบสุขภาพปฐมภูมิที่มีประสิทธิภาพ สามารถจัดบริการสุขภาพปฐมภูมิที่มีคุณภาพ ทําให้ประชาชนเข้าถึงบริการได้อย่างทั่วถึง เป็นธรรม มีความเชื่อมั่นศรัทธา และมุ่งสู่การมีสุขภาวะที่ดีอย่างยั่งยืนโดยการมีส่วนร่วมของภาคีเครือข่าย
---------------------
รัฐบาลไทย-ข่าวทำเนียบรัฐบาล-นายกฯ กำชับ อำนวยความสะดวกประชาชนเดินทางกลับจากภูมิลำเนา เน้นย้ำ ลดอุบัติเหตุให้ได้มากที่สุด
วันอาทิตย์ที่ 2 มกราคม 2565
นายกฯ กําชับ อํานวยความสะดวกประชาชนเดินทางกลับจากภูมิลําเนา  เน้นย้ํา ลดอุบัติเหตุให้ได้มากที่สุด
นายกฯ กําชับ อํานวยความสะดวกประชาชนเดินทางกลับจากภูมิลําเนา  เน้นย้ํา ลดอุบัติเหตุให้ได้มากที่สุด
วันที่ 2 ม.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม กําชับหน่วยงานที่เกี่ยวข้อง ไม่ว่าจะเป็น กระทรวงคมนาคม สํานักงานตํารวจแห่งชาติ กระทรวงมหาดไทย โดยกรมป้องกันและบรรเทาสาธารณภัย (ปภ.) ฯลฯ ดูแลอํานวยความสะดวกประชาชน ในการเดินทางกลับจากภูมิลําเนาและเดินทางกลับจากการท่องเที่ยวหลังเทศกาลปีใหม่ ซึ่งจะมีประชาชนเดินทางเข้ามาในพื้นที่กรุงเทพมหาครและปริมณฑลจํานวนมาก จึงให้ทุกหน่วยงานได้ดูแลด้านการจราจร ความปลอดภัย ลดอุบัติเหตุ ให้ปีใหม่ 2565 เป็นเทศกาลแห่งความสุข ปลอดภัย
น.ส.ไตรศุลี กล่าวว่า สําหรับมาตรการลดอุบัติเหตุในช่วงเทศกาลปีใหม่ 2565 ปภ. ได้มีการรณรงค์ภายใต้แนวคิด “ชีวิตวิถีใหม่ ขับขี่อย่างปลอดภัย ไร้อุบัติเหตุ” โดยสถิติอุบัติเหตุจากการเดินทางปีนี้ พบสาเหตุที่ทําให้เกิดอุบัติเหตุสูงสุด ส่วนใหญ่มาจาก ขับรถเร็ว ดื่มแล้วขับ ส่วนยานพาหนะที่เกิดอุบัติเหตุสูงสุด คือรถจักรยานยนต์ ช่วงเวลาที่เกิดอุบัติเหตุสูงสุด ได้แก่ ช่วงเวลา 18.00 – 21.00 น. ดังนั้น จึงขอให้ทุกหน่วยงาน ช่วยกันป้องกัน ระงับยับยั้งอุบัติเหตุทางถนน เพื่อลดการสูญเสียให้ได้มากที่สุด
น.ส.ไตรศุลี กล่าวว่า นายกรัฐมนตรี เน้นย้ําการบังคับใช้กฎหมายอย่างเคร่งครัด โดยต้องดําเนินการกับผู้ที่ฝ่าฝืนกฎจราจรทุกราย ไม่มีข้อยกเว้น เพราะถือเป็นปัจจัยสําคัญในการเกิดอุบัติเหตุ นํามาซึ่งความสูญเสีย พร้อมกันนี้ ยังขอความร่วมมือประชาชน ไม่ขับรถเร็วเกินกฎหมายกําหนด ดื่มไม่ขับ ขับขี่ยานพาหนะด้วยความระมัดระวัง ไม่ประมาท เพื่อลดความสูญเสียที่อาจเกิดขึ้นแก่ชีวิตและทรัพย์สินของตนเองและผู้อื่น และขอให้ประชาชนเดินทางด้วยความปลอดภัย ให้ขอพบเจอแต่สิ่งดีๆตลอดปี 2565 นี้
รัฐบาลไทย-ข่าวทำเนียบรัฐบาล-ออมสินห่วงใยเฟส 2 จับมือ กทม.และสหพัฒน์ฯ มอบกล่องห่วงใยยังชีพ 30,000 กล่อง ช่วยผู้เดือดร้อนจากโควิด-19 ทั่ว กทม.
วันอังคารที่ 12 ตุลาคม 2564
ออมสินห่วงใยเฟส 2 จับมือ กทม.และสหพัฒน์ฯ มอบกล่องห่วงใยยังชีพ 30,000 กล่อง ช่วยผู้เดือดร้อนจากโควิด-19 ทั่ว กทม.
ธนาคารออมสินจัดทําโครงการออมสินห่วงใยฯ ระยะที่ 2 โดยร่วมกับกรุงเทพมหานคร และบริษัท สหพัฒนพิบูล จํากัด (มหาชน) จัดทํากล่องออมสินห่วงใย หรืออาหารแห้งเพื่อดํารงชีพ จํานวน 30,000 กล่อง เพื่อให้ความช่วยเหลือประชาชนที่ยังคงได้รับผลกระทบจากสถานการณ์โควิด-19
นายวิทัย รัตนากร ผู้อํานวยการธนาคารออมสิน เปิดเผยว่า ตามที่ธนาคารออมสิน ได้จัดทําโครงการออมสินห่วงใย ส่งกําลังใจให้สังคม เพื่อเป็นการช่วยเหลือสังคม โดยการเปิดเพจเฟสบุ๊คออมสินห่วงใยขึ้น เพื่อเป็นศูนย์กลางความช่วยเหลือผู้ป่วยหรือผู้เดือดร้อนจากโควิด-19 และเป็นช่องทางให้เข้าถึงความช่วยเหลือได้ง่ายและรวดเร็วขึ้น ล่าสุด ธนาคารได้จัดทําโครงการออมสินห่วงใยฯ ระยะที่ 2 โดยร่วมกับกรุงเทพมหานคร และบริษัท สหพัฒนพิบูล จํากัด (มหาชน) จัดทํากล่องออมสินห่วงใย หรืออาหารแห้งเพื่อดํารงชีพ จํานวน 30,000 กล่อง เพื่อให้ความช่วยเหลือประชาชนที่ยังคงได้รับผลกระทบจากสถานการณ์โควิด-19 อยู่ ซึ่งจะส่งมอบ ณ พื้นที่สํานักงานเขตของกรุงเทพมหานคร 3 แห่ง ได้แก่ สํานักงานเขตหลักสี่ เขตจอมทอง และ ณ ศาลาว่าการกรุงเทพมหานคร เขตพระนคร รวมถึงพื้นที่หน้าสาขาของธนาคารออมสินอีก 7 แห่ง ได้แก่ สาขามหาวิทยาลัยเกษตรศาสตร์ สาขาดอนเมือง สาขาคลองจั่น สาขามีนบุรี สาขาราษฎร์บูรณะ สาขาตลิ่งชัน และธนาคารออมสินสํานักงานใหญ่ ซึ่งจะทยอยส่งมอบให้กับประชาชนในพื้นที่ดังกล่าวตลอดเดือนตุลาคม 2564 โดยคํานึงถึงความปลอดภัยและรักษาระยะห่างทางสังคมตามมาตรการของสาธารณสุขอย่างเคร่งครัด
อนึ่ง โครงการออมสินห่วงใย ส่งกําลังใจให้สังคม ระยะที่ 1 เริ่มดําเนินการมาตั้งแต่เดือนสิงหาคม 2564 ที่ผ่านมา โดยการให้ความช่วยเหลือใน 4 ภารกิจหลัก ได้แก่ 1) การบริจาคเงินสนับสนุนการจัดตั้งศูนย์พักคอย กทม. โรงพยาบาลสนาม และการจัดหาอุปกรณ์การแพทย์สนับสนุนศูนย์เอราวัณ 2) บริการจัดส่งยาและสิ่งของจําเป็น ด้วยทีมงานไรเดอร์ออมสินห่วงใยและรถตู้ สนับสนุนงานจัดส่งยาต้านไวรัสและส่งความช่วยเหลืออื่น ๆ 3) จัดหาอาหารปรุงสุกและอาหารแห้ง สนับสนุนงานของพันธมิตรและกลุ่มจิตอาสา เช่น เพจอีจัน เพจเราต้องรอด กลุ่มเส้นด้าย เป็นต้น และ 4) การบริจาคทรัพย์สินรอการขาย หรือ NPA ให้ทางราชการยืมใช้ทําประโยชน์ในการจัดทําเป็นสถานที่กักตัว ซึ่งที่ผ่านมา ได้ให้ความช่วยเหลือประชาชนไปแล้วร่วม 500,000 ราย
รัฐบาลไทย-ข่าวทำเนียบรัฐบาล-Fitch Ratings ประเมินเศรษฐกิจไทยจะฟื้นตัวได้เร็วขึ้นในปี 65 จากอัตราการฉีดวัคซีนโควิด-19 ต่อเนื่อง
วันเสาร์ที่ 16 ตุลาคม 2564
Fitch Ratings ประเมินเศรษฐกิจไทยจะฟื้นตัวได้เร็วขึ้นในปี 65 จากอัตราการฉีดวัคซีนโควิด-19 ต่อเนื่อง
....
นายธนกร วังบุญคงชนะ โฆษกรัฐบาล เผยผลการวิเคราะห์ของบริษัทFitch Ratings (ประเทศไทย) จํากัด (Fitch Rating Thailand) ซึ่งเป็นบริษัทจัดอันดับความน่าเชื่อถือชั้นนํา ระบุว่า เศรษฐกิจไทยจะฟื้นตัวได้เร็วขึ้นภายในปี 2565 (ที่มา :https://www.fitchratings.com/research/sovereigns/thailand-recovery-to-gain-traction-in-2022-banks-retail-hospitality-still-challenged-12-10-2021)
.
โดยมีปัจจัยหนุนจากอัตราการฉีดวัคซีนโควิด-19 ที่เพิ่มขึ้นต่อเนื่อง การกลับมาเปิดธุรกิจอีกครั้ง อุตสาหกรรมการท่องเที่ยวมีแนวโน้มฟื้นตัวอย่างค่อยเป็นค่อยไป ตลอดจนอันดับความน่าเชื่อถือของบริษัทไทยรายใหญ่ต่าง ๆ มีเสถียรภาพเพิ่มมากขึ้น
.
ทั้งนี้ พล.อ.ประยุทธ์ จันทร์โอชา นายกรัฐมนตรีและรมว.กลาโหม ยินดีกับผลการประเมินดังกล่าว ซึ่งรัฐบาลพร้อมจะต่อยอดนโยบายที่เป็นประโยชน์กับการฟื้นฟูทางเศรษฐกิจในประเทศให้แข็งแกร่ง สอดรับกับการเจรจาและกรอบความร่วมมือระหว่างประเทศ ควบคู่กับการพัฒนาด้านสาธารณสุขอย่างครอบคลุมให้ทันต่อสถานการณ์ทั้งในปัจจุบันและอนาคต
.
อ่านเพิ่มเติม คลิกhttps://www.thaigov.go.th/news/contents/details/46954
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​"อนุชา"เผยภาพรวมสลากดิจิทัลงวดแรกเป็นไปด้วยดี กำชับปรับปรุงแก้ไขไม่ให้แอปล่ม เตือนประชาชนอย่าซื้อสลากดิจิทัลต่อผู้อื่น คาดมีผู้ถูกรางวัลกว่า 73,191 รางวัล
วันศุกร์ที่ 17 มิถุนายน 2565
​"อนุชา"เผยภาพรวมสลากดิจิทัลงวดแรกเป็นไปด้วยดี  กําชับปรับปรุงแก้ไขไม่ให้แอปล่ม เตือนประชาชนอย่าซื้อสลากดิจิทัลต่อผู้อื่น คาดมีผู้ถูกรางวัลกว่า 73,191 รางวัล
"อนุชา"เผยภาพรวมสลากดิจิทัลงวดแรกเป็นไปด้วยดี  กําชับปรับปรุงแก้ไขไม่ให้แอปล่ม เตือนประชาชนอย่าซื้อสลากดิจิทัลต่อผู้อื่น คาดมีผู้ถูกรางวัลกว่า 73,191 รางวัล
วันนี้ 17 มิ.ย. 65 นายอนุชา นาคาศัย รัฐมนตรีประจําสํานักนายกรัฐมนตรี ประธานคณะกรรมการแก้ไขปัญหาการจําหน่ายสลากเกินราคา เผยภาพรวมการจําหน่ายสลากดิจิทัลเป็นไปด้วยดี ส่วนกรณีแอป "เป๋าตัง" ล่ม นั้น เป็นแค่ช่วงระยะเวลาสั้นๆ ได้กําชับให้ปรับปรุงแก้ไขไม่ให้เกิดปัญหาแอป ฯ ล่มอีก พร้อมกันนี้ นายอนุชาฯ ได้กล่าวแสดงความดีใจกับผู้ถูกรางวัลทุกรางวัลจากการซื้อสลากดิจิทัลผ่านแอป "เป๋าตัง" ซึ่งคาดว่าจะมีผู้ถูกรางวัลประมาณ 73,191 รางวัล หนึ่งในรางวัลที่ถูกเป็นรางวัลที่ 1 ถึง 5 ใบ
ส่วนการขึ้นเงินรางวัล นายอนุชาฯ กล่าวว่า ผู้ที่ถูกรางวัล สามารถเลือกรับเงินรางวัลผ่านช่องทางใดช่องทางหนึ่งภายใน 15 วัน วิธีแรก คือ เลือกรับโดยการโอนเงิน เข้าบัญชีธนาคารกรุงไทย ที่ผูกไว้กับแอพลิเคชันเป๋าตัง โดยเงินรางวัลจะโอนเข้าบัญชีหลังจากที่ผูกไว้ภายในระยะเวลา 12 ชั่วโมง มีค่าธรรมเนียมในการโอน 1% หรือวิธีที่สอง เลือกมารับเงินรางวัลที่สํานักงานสลากกินแบ่งรัฐบาล สนามบินน้ํา โดยต้องกําหนด วัน เวลา เข้ามารับเงินรางวัล เพื่อที่สํานักงานฯ จะจัดเตรียมสลากแบบใบตัวจริงส่งคืนให้กับผู้ซื้อ เพื่อเข้าสู่กระบวนการขึ้นเงินรางวัล วิธีนี้จะเสียเฉพาะค่าภาษีอากรแสตมป์ 0.5% ทั้งนี้ หากผู้ถูกรางวัลไม่แจ้งขอรับเงินรางวัลภายในกําหนด จะต้องมาขึ้นเงินรางวัลที่สํานักงานสลากฯ ภายใน 2 ปี โดยสลากที่จําหน่ายผ่านแพลตฟอร์ม หรือดิจิทัล ที่ซื้อไว้ จะแสดงอยู่ในประวัติข้อมูลการซื้อ 1 ปี ขอให้ประชาชนเชื่อมั่น ไม่ต้องกังวลเรื่องสลากจะหาย
นายอนุชาฯ ย้ําเตือนประชาชนที่จะซื้อสิทธิ์สลากดิจิทัลจากผู้อื่น ขอให้หลีกเลี่ยงการซื้อต่ออย่างเด็ดขาด เพราะในระบบการจําหน่ายสลากดิจิทัล ผ่านแอป "เป๋าตัง" จะบันทึกชื่อผู้ซื้อไว้อย่างชัดเจน และกรรมสิทธิ์เป็นของผู้ซื้อที่เป็นเจ้าของบัญชีแอป"เป๋าตัง" เท่านั้น ดังนั้น เมื่อถูกรางวัล เงินรางวัลจะโอนเข้าบัญชีผู้ซื้อ ไม่สามารถโอนสิทธิ์เปลี่ยนมือการขึ้นรางวัลไปให้บุคคลอื่นได้
หรือกรณีหากจะมารับสลากฯ ที่สํานักงานฯ ก็จะต้องใช้ชื่อผู้ซื้อยืนยันตัวตนในการมารับสลากฯ ดังนั้น ถ้าใครหลงเชื่อ ซื้อสลากดิจิทัลที่มีการนํามาประกาศขายต่อ หากถูกรางวัลอาจเกิดปัญหาตามได้ ขอให้ประชาชนซื้อสลากดิจิทัลโดยตรงผ่านแอป "เป๋าตัง" เท่านั้น ซึ่งระบบมีความปลอดภัย และสามารถขึ้นเงินรางวัลได้อย่างแน่นอน
-------------------------
รัฐบาลไทย-ข่าวทำเนียบรัฐบาล-๑๒ สิงหาคม วันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพฤหัสบดีที่ 11 สิงหาคม 2565
๑๒ สิงหาคม วันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
...
รัฐบาลไทย-ข่าวทำเนียบรัฐบาล-เริ่มแล้ว “MOC แฟรนไชส์สร้างอาชีพ 2021” รวมแฟรนไชส์ชื่อดังกว่า 400 แบรนด์ ให้เลือก “เริ่มธุรกิจ”
วันศุกร์ที่ 17 ธันวาคม 2564
เริ่มแล้ว “MOC แฟรนไชส์สร้างอาชีพ 2021” รวมแฟรนไชส์ชื่อดังกว่า 400 แบรนด์ ให้เลือก “เริ่มธุรกิจ”
.....
กระทรวงพาณิชย์ จัดงาน “MOC แฟรนไชส์สร้างอาชีพ 2021” ยกทัพผู้ประกอบการแฟรนไชส์ไทยกว่า 400 แบรนด์ ให้ผู้ที่กําลังมองหาโอกาสทางธุรกิจได้เลือกชอป สร้างงาน สร้างอาชีพ สามารถเป็นเจ้าของธุรกิจ ได้ง่าย ๆ
.
ภายในงาน รวบรวมธุรกิจแฟรนไชส์ประเภทต่าง ๆ ที่น่าลงทุน ทั้งธุรกิจประเภทอาหารเครื่องดื่ม, ธุรกิจความงาม สปา, ธุรกิจการศึกษา และธุรกิจบริการ
.
โดยขนาดการลงทุน มีตั้งแต่หลักพันถึงหลักล้านบาท ผู้สนใจสามารถเลือกลงทุนได้ตามกําลังทรัพย์ ความถนัดแต่ละธุรกิจ และสามารถเจรจาซื้อ - ขายกันได้ทันทีภายในงาน โดยมีสถาบันการเงินมาร่วมให้คําปรึกษาแนะนํา และให้สินเชื่ออัตราดอกเบี้ยพิเศษอีกด้วย
.
ผู้สนใจที่กําลังมองหาโอกาสทางธุรกิจ และประชาชนทั่วไป สามารถเข้าร่วมงานได้ตั้งแต่บัดนี้ - 19 ธ.ค. 64 ณ ฮอลล์ 9 - 10 อิมแพค เมืองทองธานี
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อ เลื่อนจ่ายเงินบำนาญเร็วขึ้น 1 วัน ใน เดือนกันยายนเป็นวันที่ 21 ก.ย. 64
วันเสาร์ที่ 11 กันยายน 2564
โฆษกดีอีเอสเตือนอย่าหลงเชื่อ เลื่อนจ่ายเงินบํานาญเร็วขึ้น 1 วัน ใน เดือนกันยายนเป็นวันที่ 21 ก.ย. 64
โฆษกดีอีเอสเตือนอย่าหลงเชื่อ เลื่อนจ่ายเงินบํานาญเร็วขึ้น 1 วัน ใน เดือนกันยายนเป็นวันที่ 21 ก.ย. 64
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่เกี่ยวกับประเด็นเรื่องเดือนกันยายนเลื่อนวันจ่ายเงินบํานาญเร็วขึ้น1วันเป็นวันที่21ก.ย. 64ทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยกรมบัญชีกลางกระทรวงการคลังพบว่าประเด็นดังกล่าวนั้นเป็นข้อมูลเท็จ
จากที่มีการแชร์ข้อมูลว่ามีการเลื่อนวันจ่ายเงินบํานาญของเดือนกันยายนให้เร็วขึ้น1วันจากวันที่22ก.ย.เป็นวันที่21ก.ย. 64ทางกรมบัญชีกลางกระทรวงการคลังได้ชี้แจงข้อเท็จจริงว่ากรมบัญชีกลางจ่ายเงินบํานาญของเดือนกันยายน2564ในวันที่22กันยายน2564ตามเดิมไม่มีการเปลี่ยนแปลงแต่อย่างใด
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกระทรวงการคลังสามารถติดตามได้ที่เว็บไซต์www.mof.go.thหรือโทร. 1689นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24
ชั่วโมง
***********